पाएं अपने शहर की ताज़ा ख़बरें और फ्री ई-पेपरडाउनलोड करें
पठानकोट सिटी रेलवे स्टेशन पर लगाए गए पांच दिवसीय वैक्सीनेशन कैंप में लगभग 570 लोगों ने वैक्सीन लगवाई। रेलवे अधिकारियों ने बताया कि पांच दिवसीय वैक्सीनेशन कैंप में 18 से 60 वर्ष की आयु तक के सभी रेल कर्मी व उनके परिवार के सदस्यों काे वैक्सीन लगाई जा रही है। उन्होंने बताया कि 1 मई को लगभग 320 लोगों को वैक्सीन लगाई गई अाैर दो मई को 250 लोगों काे वैक्सीन लगाई गई। उन्होंने रेलवे विभाग के सभी कर्मचारियों का कहा कि वह अपने डिपो के सभी साथियों को वैक्सीन लगवाने के लिए प्रेरित करें।
24 अप्रैल को जिन कर्मचारियों को वैक्सीन नहीं लग पाई थी वह इस कैंप में आकर वैक्सीन लगवाएं। कैंप में वैक्सीन लगवाने के लिए कर्मचारी अपना व परिवार के सदस्यों का भी आधार कार्ड साथ लेकर आए। यूआरएमयू के ब्रांच सचिव मंगत राम सैनी ने कहा कि 4 व 5 मई को वेंटिंग हाल में सभी कर्मचारी अपने परिवार सहित पहुंचकर वैक्सीन लगवाएं।
सुजानपुर व माधोपुर में 197 लोगों को लगी वैक्सीन
सुजानपुर/माधोपुर|कम्युनिटी हेल्थ सेंटर सुजानपुर में पार्षद डॉक्टर अविनाश डोगरा 143 लोगों को कोरोना वैक्सीन लगाई गई। जानकारी देते हुए कम्युनिटी हेल्थ सेंटर सुजानपुर की नोडल अधिकारी डॉ. आंचल शर्मा ने बताया कि आज 143 लोगों को करोना के बचाव हेतु वैक्सीन दी गई है। पीएचसी माधोपुर में 54 लोगों को वैक्सीन लगाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn